હિંદલા, લવચાલી, તારપાડા, ઓઝર, શ્રાવણીયા, મલંગદેવ, ખપાટીયા, વિરથવા, કરવંદા, લાંગડ, માળ, પહાડદા, ઘુસરગામ,સાદડુન, બોરથવા, સીનોદ, રાસમાટી, ઓટા સહિતના જંગલ વિસ્તારના આ ગામોમાં છેલ્લા બે-ત્રણ વર્ષથી એક માત્ર ખાનગી કંપનીની મોબાઇલ સેવા કાર્યરત છે, પરંતુ છેલ્લા ૧૫ દિવસથી આ ખાનગી કંપનીના બે મોબાઇલ ટાવરો પણ ખોટકાઇ જતા ૨૦ ગામોમાં મોબાઈલ ફોનની સુવિધા બંધ થઈ ગઈ છે, તેથી જંગલ વિસ્તારના લોકોને અનેક મુશ્કેલીઓનો સામનો કરવો પડી રહ્યો છે.